नागरिक उड्डयन मंत्री नंद गोपाल नंदी ने कहा कि प्रदेश में पहले सिर्फ गोरखपुर, लखनऊ और वाराणसी से व्यावसायिक उड़ानें थीं। अब इसमें आगरा, इलाहाबाद और कानपुर भी जुड़ गए हैं। शीघ्र ही मुरादाबाद, अलीगढ़, आजमगढ़, श्रावस्ती, चित्रकूट, झांसी और सोनभद्र से भी हवाई सेवा शुरू होंगी। मालूम हो कि स्पाइसजेट साल भर पहले तक सिर्फ तीन मार्गों पर सेवाएं उपलब्ध कराता था। उसने चार और नए मार्गों पर सेवाएं शुरू की। इसमें पांच और मार्ग जल्दी ही जुड़ जाएंगे। कंपनी कुछ अन्य मार्गों पर भी संभावनाएं तलाश रही है। इस दौरान ग्राम विकास मंत्री डॉ.महेंद्र सिंह, प्रमुख सचिव मुख्यमंत्री एसपी गोयल, निदेशक नागरिक उड्डयन सूर्यपाल गंगवार, स्पाइसजेट के चीफ मार्केटिंग आफीसर देबाजो महर्षि और एसोसिएट वाइस प्रसीडेंट सीएस पलनी आदि मौजूद थे।